அதன் வெள்ளை நீட்டான ஆணிகள் போன்ற கோரமான பற்கள் பார்ப்பவரின் இரத்தத்தை உறைய வைக்கும். பழுக்கக் காய்ச்சிய இரும்புக் கோளம் போன்று கனலும் அதன் கண்கள் திகிலோடு அனைவரையும் நடுங்க வைக்கும். கொக்கச்சத்தகம் போல வளர்ந்து வளைந்து கிடக்கும் அதன் கை நகங்கள் இதயத்தைப் பிளக்க வருவது போல கலக்கத்தை உண்டுபண்ணும். தசைகள் அற்ற எலும்பான அதன் உடல் நெஞ்சில் பாய வருவது போல உறுத்தும். உறைந்து போகும் குளிரைப் பரப்பும் அதன் வரவு உள்ளத்தை நித்தமும் கலக்கும். மண்டையில் அறைவது போல உறைய வைக்கும் அதன் அலறல் அண்டத்தைத் தாண்டியும் கேட்கும் என்பது கணேசரின் எண்ணம்.